cyanic-selkie/wikianc huggingface dataset:
Որոնողական համակարգերի օպտիմալացում
Ինդեքսավորում
Որոնողական համակարգերի որոնիչները (crawlers) կայքում շրջելիս կարող են դիտարկել մի շարք տարբեր գործոններ։ Ոչ բոլոր էջերը կարող են ինդեքսավորվել որոնողական համակարգերի կողմից։
Այսօր մարդկանց մեծ մասը Google-ում որոնում է բջջային հեռախոսներ միջոցով ։ 2016 թ.-ի նոյեմբերին Google-ը խոշոր փոփոխություններ կատարեց որոնողական համակարգերի կողմից կայքերի ուսումնասիրման մեջ և առաջնային դարձրեց կայքերի բջջային տարբերակների ինդեքսավորումը։ Սա նշանակում է, որ Ձեր կայքի բջջային տարբերակը դառնում է մեկնարկային կետ Google-ի կողմից կայքի ինդեքսավորման գործընթացում ։
Վեբ կայքում "շրջելու" կանխարգելում
Որոնողական համակարգերում անցանկալի կոնտենտից խուսափելու համար, վեբ-վարպետները կարող են հրահանգներ տալ որոշակի ֆայլեր կամ տեղեկագրքեր չդիտարկել՝ ստանդարտ robots.txt ֆայլի միջոցով։ Բացի այդ, էջը կարող է ակնհայտորեն դուրս մնալ որոնողական համակարգերի տվյալների բազայից՝ օգտագործելով հատուկ մետաթագեր (meta tag) (սովորաբար <meta անուն = "robots" կոնտենտ = "noindex">): Երբ որոնողական համակարգն այցելում է կայք, robots.txt առաջին ֆայլն է, որ այն ուսումնասիրում է։ Այնուհետև robots.txt ֆայլը վերլուծվում է և հրահանգում է ռոբոտին, թե որ էջերը պետք է քողարկվեն։ Քանի որ որոնողական համակարգի որոնիչը կարող է պահել այս ֆայլի պատճենը, այն կարող է երբեմն դիտել էջեր, որոնք վեբ-վարպետը չի ցանկանում, որ երևան։
Տեսանելիության բարձրացում
Որոնման արդյունքներում կայքերի տեսանելիության բարձրացման տարբեր եղանակներ կան։ Միևնույն կայքի էջերի միջև խաչաձեւ կապը կարևւոր էջերի համար ավելի շատ հղումներ ապահովելու համար կարող է բարելավել կայքի տեսանելիությունը։ Կայքի կոնտենտը, որը պարունակում է հաճախակի որոնված բանալի բառեր՝ համապատասխան որոնման արդյունքներին, նույնպես կարող է խթանել կայքի տեսանելիության բարձրացմանը։ Կոնտենտի թարմացվումը այնպես, որպեսզի որոնողական համակարգերը հաճախակի այցելեն կայք, նույնպես կարող է ազդել տեսանելիության բարձրացման վրա։ Համապատասխան բանալի բառերի ավելացումը վեբ էջի մետատվյալներում՝ ներառյալ մետա վերնագիրը և մետա նկարագրությունը, կբարելավեն կայքի որոնման ցանկերը, դրանով իսկ մեծացնելով տեսանելիությունը։
Առավելությունները
Օրեցօր ավելի է մեծանում SEO-ի դերը և կարևորությունը օնլայն հարթակում բիզնեսի զարգացման գործընթացում։ Այն արդեն իսկ դարձել է թվային մարքեթինգի ամենաօգտագործվող ռազմավարություններից մեկը` դրա արդյունավետության պատճառով։ SEO-ի առավելություններն են՝
Ծանոթագրություններ
Կատեգորիա:Համացանցային տերմինաբանություն
Պաղնատուն
Պաղնատուն (նաև՝ Պաղնա գավառ, Խոզան), գավառ Մեծ Հայքի Ծոփք նահանգի կազմում, Արածանու Պաղին վտակի ավազանում ։ Այստեղ է գտնվել Արղանա-Մադեն քաղաքը։
Կոչվել է իր գլխավոր բերդերի՝ Պաղինի ու Խոզանի անուններով։ Հարավից սահմանակից էր Բալահովիտ, արևելքից՝ Հաշտյանք, հյուսիս-արևելքից՝ Խորձյան, հյուսիս-արևմուտքից՝ Մնձուր (Մուզուր), արևմուտքից՝ Ծոփք Շահունյաց գավառներին։ Ունի բարեբեր դաշտեր ու ոսկու պաշարներ։
Մեծ Հայքի բաժանումից (387) հետո Պաղնատունն անցել է Բյուզանդական կայսրությանը (մտել է Ներքին Հայք կուսակալության մեջ՝ որպես ինքնավար իշխանություն)։ VII - IX դդ․ անցել է մերթ բյուզանդական, մերթ արաբական նվաճողների ձեռքը։ IX - XI դդ․ մնացել է Բյուզանդիային, 1071-ից տիրել են սելջուկյան թուրքերը։ Այնուհետև ենթարկվել է զանազան վաչկատուն ցեղերի ավերածություններին։ XIX դ․ վերջից մտնում էր Դիարբեքիրի վիլայեթի Բալու գավառակի (կազա) մեջ։
Տարածվում է Խորձյանից հարավ՝ Արածանիի աջ կողմում։ Գավառի նշանավոր վայրը եղել է Պաղին բերդը, որը գտնվել է այժմ ավերակ դարձած Պաղին գյուղի տեղում։ Պաղինը եղել է հին Հայաստանի ամուր բերդերից մեկը։ Այս գավառից է եղել Հովսեփը, որը Սահակի և Մեսրոպ Մաշտոցի կողմից արտասահման կրթության ուղարկված «առաջին թարգմանիչների» թվին է պատկանում։
Պաղնատան հայ բնակիչները տեղահանվել և զոհվել են 1915-ին, Մեծ եղեռնի ժամանակ։
Ծանոթագրություններ
Կատեգորիա:Ծոփքի գավառներ
Էդուարդ Միրզոյան (այլ կիրառումներ)
Էդուարդ (Էդվարդ) Միրզոյան անունը կարող է վերաբերել հետևյալ անձանց.
Բոսնիա և Հերցեգովինայի ֆուտբոլի առաջնություն
Պրեմիեր Լիգա (Premijer liga Bosne i Hercegovine), պրոֆեսիոնալ ֆուտբոլի բարձրագույն առաջնություն Բոսնիա և Հերցեգովինական ակումբների համար։
Կանոնակարգ
Առաջնության մասնակից ակումբների թիվը 16 է։ Ըստ մրցաշրջանի արդյունքների՝ երկու ամենաթույլ ակումբները դուրս են մնում ցածրագույն դիվիզիոն։ Պրեմիեր Լիգայի հաղթողը հնարավորություն է ստանում մասնակցել Չեմպիոնների Լիգային։ Բոսնիա և Հերցեգովինայի գավաթի հաղթողը, ինչպես նաև 2-րդ և 3-րդ տեղերը զբաղեցրած ակումբները խաղում են Եվրոպայի լիգայում։
Բոսնիա և Հերցեգովինայի Ֆեդերացիայի առաջին լիգայի և Սերգիայի Հանրապետության առաջին լիգայի հաղթողները դուրս են գալիս Պրեմիեր Լիգա ։
Արտաքին հղումներ
Կատեգորիա:Եվրոպայի ֆուտբոլի բարձրագույն լիգաներ Կատեգորիա:Բոսնիա և Հերցեգովինայի ֆուտբոլի առաջնություն Կատեգորիա:Բնօրինակում անաղբյուր հոդվածներ
Սառը տոնակատարություն
«Սառը տոնակատարություն» (Frozen Fever), «Սառը սիրտ» լիամետրաժ մուլտֆիլմի շարունակությունը։
Արտադրություն
2014 թվականի սեպտեմբերի 2-ին՝ ABC ժողովի ժամանակ, Disney Animation-ի գլխավոր ստեղծագործական տնօրեն Ջոն Լասսթերը հայտարարեց, որ «Սառը սիրտ» մուլտֆիլմի կարճամետրաժ շարունակությունը նոր երգի հետ շատ շուտով կթողարկվի։ Այդ նույն օրը Variety-ն հայտարարեց, որ կարճամետրաժը կթողարկվի 2015 թվականի աշնանը «Frozen Fever» («Ջերմ») անվամբ։ Լին և Բաքը նորից կլինեն տնօրենները, իսկ Փիթեր դել Վեհոն վերադառնում է պրոդյուսերի դերում։ Նաև ստեղծվել էր նոր երգ հատուկ մուլտֆիլմի համար, որը կկատարում են Ռոբերտ և Քրիսթեն-Անդերսոն Լոպեսների։ Կրճատ ձևով սյուժեն այս տեսքն ունի.«… Աննայի ծննդյան օրն էր։ Էլզան և Քրիսթոֆֆը վճռական են տրամադրված՝ նվիրել նրան ամենալավ տոնը, բայց Էլզայի սառցային կարողությունները կարող են մեծ վտանգ ներկայացնել…»: Օլաֆ ձնեմարդը նույնպես հայտնվում է կարճամետրաժ մուլտֆիլմում։ Հոկտեմբերի կեսին Ինդինա Մենզելըը պատմել էր, որ դերասանները արդեն ձայնագրել են իրենց վոկալային թրեքերը. «Ի տարբերություն „Սառը սիրտ“ մուլտֆիլմի, սա ընդամենը կարճամետրաժ մուլտֆիլմ է»։ 2014 թվականի դեկտեմբերի 3-ին հայտարարվել էր, որ Էմի Սքրեբները համապրոդյուսեր լինելու և որ մուլտը կդեբյուտացվի կինոթատրոններում «Մոխրոտի» ցուցադրումից հետո՝ 2015 թվականի մարտի 13-ին։ Դեկտեմբերի վերջին մուլտֆիլմի տնօրենները հարցազրույց էին տվել «Ասսոշիեթեդ փրեսս»-ին։ «… Այդ հերոսների և երաժշտության մեջ ինչ-որ գերբնական բան կա։ Հուսանք, որ դիտողները հաճույք կստանան նրանից, ինչ մենք ստեղծել ենք։ Մեզ համար զվարճալի էր այս նախագծի վրա աշխատելը։
Մուլտֆիլմի պրեմիերան կայացել է ԱՄՆ-ում մարտի 13-ին՝ «Մոխրոտ»-ի ցուցադրման հետ միասին։ Ռուսաստանում ցուցադրման պրեմիերան մարտի 12-ին էր, նույնպես «Մոխրոտը» մուլտֆիլմի ցուցադրումից առաջ։
Արտաքին հղումներ
Կատեգորիա:2015 մուլտֆիլմեր Կատեգորիա:Walt Disney ստուդիայի կարճամետրաժ մուլտֆիլմեր Կատեգորիա:Ամերիկյան մուլտֆիլմեր Կատեգորիա:Անգլերեն ֆիլմեր Կատեգորիա:Ամերիկյան ֆիլմեր Կատեգորիա:Ամերիկյան սիքվել ֆիլմեր Կատեգորիա:Ամերիկյան ֆիլմեր հասունացման տարիքի մասին Կատեգորիա:Ամերիկյան ֆենտեզի կինոկատակերգություններ
(6677) Ռենուար
(6677) Ռենուար (Renoir), աստերոիդ աստերոիդների գոտու արտաքին մասում։ Հայտնաբերվել է 1977 թվականի հոկտեմբերի 16-ին Կոռնելիս վան Հաուտենի, Ինգրիդ վան Հաուտեն-Գրունևելդի և Թոմ Գերելսի կողմից Պալոմարում ։
Միջին հեռավորությունը Արեգակից կազմում է 3,247835 ա. մ., առավելագույնը մոտենում է 2,9517 ա. մ. հեռավորության վրա և հեռանում 3,544 ա. մ. ։ Արեգակի շուրջ մեկ ամբողջական պտույտ է կատարում 2137,91 երկրային օրվա ընթացքում, իր ուղեծրով շարժվելով միջինում 0,168389 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 14,64° անկյուն։
Արտաքին հղումներ
Կատեգորիա:1977 թվականին հայտնաբերված աստղագիտական մարմիններ Կատեգորիա:Կոռնելիս վան Հաուտենի կողմից հայտնաբերված աստերոիդներ Կատեգորիա:Ինգրիդ Հաուտեն-Գրունենվելդի կողմից հայտնաբերված աստերոիդներ Կատեգորիա:Թոմ Գերելսի կողմից հայտնաբերված աստերոիդներ Կատեգորիա:Աստերոիդների գոտու արտաքին մասի աստերոիդներ
Սասկաչևան (այլ կիրառումներ)
Սասկաչևան կարող է վերաբերել՝
Նոր Արտագերսի պատմության և մշակույթի անշարժ հուշարձանների ցանկ (Արմավիրի մարզ)
Այս հոդվածը ներկայացնում է Արմավիրի մարզի Նոր Արտագերս գյուղի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից ։ Ցանկում ներառված է ընդամենը 2 հուշարձան (2 միավոր)։
Ստարիե Յատչի
Ստարիե Յատչի (Старые Ятчи), գյուղ Ռուսաստանի Ուդմուրթական հանրապետության Գրախովսկի շրջանի կազմում։
Բնակչությունը 2003 թվականին գրանցված տվյալներով կազմում էր 382 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Ուդմուրթական հանրապետության Գրախովսկի շրջանի բնակավայրեր
Լեոնիդ Ռոգով
Լեոնիդ Ռոգով (Леони́д Ви́кторович Ро́гов, ), ռուսական դիվանագետ։
Կենսագրություն
Ավարտել է ԽՍՀՄ ԱԳՆ Մոսկվայի միջազգային հարաբերությունների պետական ինստիտուտը (1972) և ԽՍՀՄ ԱԳՆ դիվանագիտական ակադեմիան (1991)։ Դիվանագիտական գործունեությամբ սկսել է զբաղվել 1972 թվականից։
Արտաքին հղումներ
Կատեգորիա:Դիվանագետներ այբբենական կարգով Կատեգորիա:Ռուս դիվանագետներ Կատեգորիա:Մոսկվայի միջազգային հարաբերությունների պետական ինստիտուտի շրջանավարտներ
Պելտռե
Պելտռե (Pältre), գյուղ Էստոնիայի Վիրումաա նահանգի Միսսո շրջանում։
2011 թվականի տվյալներով գյուղում բնակվում էր 2 մարդ։
Արտաքին հղումներ
Կատեգորիա:Էստոնիայի Վիրումաա նահանգի Միսսո շրջանի բնակավայրեր Կատեգորիա:Էստոնիայի գյուղեր
Սան Պաուլուի մարզ
Սան Պաուլու ագլոմերացիայի մակրոշրջան (Mesorregião Macro Metropolitana Paulista), վարչական մեզոշրջան Բրազիլիայում, մտնում է Սան Պաուլո նահանգի մեջ։ Բնակչությունը կազմում է 261 հազար մարդ 2006 թվականի տվյալով։ Զբաղեցված տարածքը 12 309.596 կմ²։ Բնակչության խտությունը 211.3 մարդ/կմ²։
Վիճակագրություն
Կատեգորիա:Բրազիլիայի մեզոշրջաններ
Սոնդալո
Սոնդալո  (Sondalo), քաղաք Իտալիայում՝ Լոմբարդիա մարզի Սոնդրիո գավառում ։ Սահմանակից է Գրոզիո, Պոնտե դի Լենիո, Վալդիզոտո, Վալֆուրվա, Վեցցա դ'Օլիո համայնքներին ։
Բնակչության թվաքանակը 2014 թվականի տվյալներով եղել է 4.173 ։ Բնակչության խտությունը կազմել է 47 մարդ/կմ²։ Տարածքը 96 կմ² է։ Փոստային ինդեքս՝ 23035։ Հեռախոսային կոդ՝ 0342։
Անվանի անձինք
Ճանաչված լեռնադահուկորդներ Մատիա Կոլետին, Էլիզա Ֆլայշմանը, Լորենցո Հոլցկնեխտը և Գվիդո Ջակոմելլին ծնունդով Սոնդալոյից են։
Գրականություն
Կատեգորիա:Իտալիայի քաղաքներ Կատեգորիա:Լոմբարդիայի քաղաքներ Կատեգորիա:Իտալիայի բնակավայրեր
Տորգասկա (խուտոր, Իշիմբայսկի շրջան)
Տորգասկա (Торгаска, Торғаҫ), խուտոր Ռուսաստանի Բաշկորտոստան հանրապետության Իշիմբայսկի շրջանի կազմում։
Բնակչությունը վերջին գրանցված տվյալներով կազմում էր 6 մարդ։
Արտաքին հղումներ
Կատեգորիա:Ռուսաստանի խուտորներ Կատեգորիա:Ռուսաստանի Բաշկորտոստան հանրապետության Իշիմբայսկի շրջանի բնակավայրեր Կատեգորիա:1910 թվականին հիմնադրված բնակավայրեր
Դարնիցա (գյուղ, Բրատսկոեի շրջան)
Դարնիցա (Дарниця), գյուղ Ուկրաինայի Նիկոլաևի մարզի Բրատսկոեի շրջանում։
2001 թվականի տվյալներով Դարնիցա գյուղում բնակվում էր 32 մարդ։ Բնակավայրը զբաղեցնում է 0,486 կմ²։
Արտաքին հղումներ
Կատեգորիա:Ուկրաինայի Նիկոլաևի մարզի Բրատսկոեի շրջանի բնակավայրեր Կատեգորիա:Ուկրաինայի գյուղեր
Բորակաթուփ Շոբերի
Բորոկաթուփ Շոբերի, զուգատերևազգիների ընտանիքից եկած նոսր պսակով տերևաթափ թուփ։
Նկարագիր
Փշոտ ճյուղերով, 0,5-1 մ բարձրությամբ թուփ։ Ունի հերթադիր տերևներ, պարզ, ամբողջաեզր, սրծայր, մսալի տերևակիցներով, երկարավուն թիաձև կամ ձվաձև 1-2,2 սմ երկարությամբ և 0,2-0,5 սմ լայնությամբ։ Ծաղկում է մայիսին, իսկ պտուղները հասունանում են հուլիս- օգոստոս ամիսներին։ Բնափայտը ունի մուգ դարչնագույն բնամիջուկ և նուրբ, դեղնավուն արտաբնափայտ։
Տարածում
Հիմնականում տարածված է Կովկասում, Ղրիմում, Արևմտյան Չինաստանում, Մոնղոլիայում, Արևմտյսն Սիբիրում և Իրանում։ Աճում է չոր լանջերի վրա, աղոտ հողերում։
Բույսի դիմացկանությունը
Խիստ չորադիմացկուն է և շոգադիմացկու, բավականին լուսասեր է։ Որպես ամենահնագույն և հազվադեպ հանդիպող տեսակ, պահպանության մեջ խիստ կարիք է զգում։
Գրականություն
Լ.Հ.Հարությունյան- Քո շրջապատի թփերը, Երևան 1984 թվական
Կատեգորիա:Թփեր
Նոր Կեսարիայի պատմության և մշակույթի անշարժ հուշարձանների ցանկ (Արմավիրի մարզ)
Այս հոդվածը ներկայացնում է Արմավիրի մարզի Նոր Կեսարիա գյուղի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից ։ Ցանկում ներառված է ընդամենը 1 հուշարձան (1 միավոր)։
Foreign
«Foreign», ամերիկացի երգիչ Թրեյ Սոնգզի երգը։ Թողարկվել է 2014 թվականի մայիսի 13-ին Atlantic Records լեյբլի կողմից, որպես նրա «Trigga» (2014) կոչվող վեցերորդ ստուդիական ալբոմի երրորդ սինգլ ։ Երգը գրվել է Թրեյ Սոնգզի և Soundz-ի կողմից։ Երգի տեսահոլովակի պրեմիերան կայացել է 2014 թվականի հունիսի 16-ին ։
Ռեմիքս
Երգի պաշտոնական ռեմիքս տարբերակը թողարկվել է կանադացի երգիչ Ջասթին Բիբերի հետ համագործակցությամբ։ Ռեմիքսը նույնպես ընդգրկվել է «Trigga» ալբոմի երգացանկում ։
Արտաքին հղումներ
Կատեգորիա:2014 սինգլներ Կատեգորիա:Թրեյ Սոնգզի երգեր Կատեգորիա:2014 երգեր
Մարաժոյի մարզ
Մարաժո (Mesorregião do Marajó), վարչական մեզոշրջան Բրազիլիայում, մտնում է Պառա նահանգի մեջ։ Բնակչությունը կազմում է 423 163 մարդ՝ 2006 թվականի տվյալներով։ Զբաղեցնում է 104 139.299 կմ² տարածք։ Բնակչության խտությունը՝ 4.1մարդ/կմ²։
Վիճակագրություն
Կատեգորիա:Բրազիլիայի մեզոշրջաններ
Միլան
Միլան (Milano, Milan, Mediolanum - «հարթավայրի կենտրոնում»), Իտալիայի երկրորդ խոշորագույն քաղաքն է, Հյուսիսային Իտալիայի գլխավոր քաղաքը, Լոմբարդիա մարզի Միլան գավառի վարչական կենտրոնը, Իտալիայի տնտեսական և ֆինանսական կենտրոնը։ Զբաղեցնում է 182 քառ. կմ տարածք, բնակչության թիվը՝ շուրջ 1, 3 միլիոն մարդ, մինչդեռ արվարձաններով հանդերձ շուրջ 5, 2 միլիոն, Եվրոպայի հինգերորդ խոշոր քաղաքը ։ Միլանը ճանաչվել է նորաձևության և դիզայնի համաշխարհային կենտրոն շնորհիվ մի շարք միջազգային միջոցառումների, այդ թվում «Միլանի Նորաձևության Շաբաթը» (Milan Fashion Week) և «Միլանի կահույքի ցուցահանդեսը» (Milan Furniture Fair), որոնք այժմ աշխարհում ամենաշատ այցելվող, ամենաեկամտաբեր և աճ գրանցող միջոցառումների թվին են դասվում։ Միլանը հյուրընկալել է նաև համաշխարհային ցուցահանդեսը (Էքսպոն) 1906 և 2015 թվականներին։
Միլանում են գտնվում բազմաթիվ մշակութային հաստատություններ, ակադեմիաներ և համալսարաններ։ Միլանն ընդունում է տարեկան 8 միլիոն այցելու՝ ներգրավվելով իր թանգարաններով և պատկերասրահներով, որոնք պարծենում են աշխարհի ամենակարևոր հավաքածուներով, ներառյալ Լեոնարդո դա Վինչիի հիմնական աշխատանքները։ Միլանում է գտնվում «Լա Սկալա» օպերային թատրոնը։ Քաղաքում են գտնվում նաև մի շարք շքեղ հյուրանոցներ՝ հանդիսանալով աշխարհում հինգերորդ ամենաշատ աստղ ունեցողն աշխարհում, ըստ Michelin-ի ուղեցույցի։ Քաղաքը հանդիսանում է նաև աշխարհի ամենահաջողակ ֆուտբոլային ակումբներից երկուսի, Միլանի ու Ինտերի, Իտալիայի հիմնական բասկետբոլային թիմերից մեկի՝ Օլիմպիա Միլանոյի տունը։
Աշխարհագրական դիրքը
Միլանի կամ Մեծ Միլանի մայրաքաղաքային տարածքը զբաղեցնում է 1982 կմ քառ. տարածք և ունի ավելի քան 5 միլիոն մարդ ։
Քաղաքը զբաղեցնում է 181,76 կմ քառ. տարածք և ունի 1342385 մարդ բնակչություն (2015)։ Բաժանված է 9 քաղաքային տարածքների կամ գոտիների։
Զինանշան
Ժամանակակից զինանշանը Սուրբ Գեորգի կարմիր կարմիր խաչն է ՝ արծաթե դաշտի վրա։ Խաչը պատկերված է քաղաքի դրոշի վրա։ Զինանշանի վահանի վերևում կա հինգ աշտարակներով պատնեշի տեսքով թագ՝ ձև, որն ընդունված է եվրոպական շատ երկրների քաղաքային խորհրդանշաններում, որոնք թվագրվում են հռոմեական պսակի մուրալիսով (corona muralis)։ Վահը շրջապատված է երկու ճյուղերի ` դափնու և կաղնու պսակով։
Տնտեսություն
Միլանում է գտնվում Իտալիայի ֆոնդային բորսան, արվարձաններում տեղակայված են բազմաթիվ ֆինանսական և առևտրային ընկերություններ (Pirelli, Telecom Italia, Alfa Romeo), արդյունաբերական ձեռնարկություններ։ Նորաձևության տները և թեթև արդյունաբերության ձեռնարկությունները (ապրանքանիշեր Giorgio Armani, Gianni Versace, Dolce & Gabbana, Prada և այլն) աշխարհահռչակ են։ Միլանի նորաձևության շաբաթը տեղի է ունենում փետրվար և սեպտեմբեր ամիսներին։ Քաղաքում լույս է տեսնում Corriere della Sera ՝ Իտալիայի ամենահայտնի թերթը։ Հենց այստեղ կառուցվեց առաջինը Իտալիայում Pirelli Tower երկնաքերը։ XXI դարի սկզբին Պորտա Նուովա թաղամասում կանգնեցվեցին բարձրահարկ գրասենյակային շենքեր։ Fiera di Milano- ն ամենամեծ ցուցահանդեսն է երկրում։ Հյուսիսարևմտյան արվարձաններում ցուցահանդեսային Պերո և Ռո տարածքները բացվել են 2005 թվականի մայիսին։
Օդանավակայաններ
Երեք օդանավակայանները միասին Միլանը դարձնում են եվրոպական խոշոր ավիափոխադրումների հանգույց՝ տարեկան ավելի քան 30 միլիոն ուղևորով։
Մետրո և տրամվայ
Միլանն ունի մետրոյի 4 գիծ (M1 կարմիր, M2 կանաչ, M3 դեղին, M5 մանուշակագույն, M4 կապույտ) ՝ մոտ 95 կմ ընդհանուր երկարությամբ։ Գոյություն ունի նաև «Metro St. Raphael» մետրոյի թեթև գիծ, ​​որը միացնում է Սենթ Ռաֆայելի հիվանդանոցը «Kashchina Gobba» կայարանին։ Քաղաքն ունի առավել զարգացած տրամվայի համակարգը Արևմտյան Եվրոպայում ՝ ավելի քան 160 կմ երկարությամբ գծերով։ Տրոլեյբուսների ցանցը շատ ավելի փոքր է, քան տրամվայի ցանցը, բայց, այնուամենայնիվ, ամենամեծերից մեկն է Արևմտյան Եվրոպայում։ Դա օղակ է քաղաքի կենտրոնի շուրջ, մի քանի մասնաճյուղերով դեպի ծայրամասեր։
Երկաթուղային միացում
Տարածաշրջանային երկաթուղային ծառայությունը (կոչվում է R (տարածաշրջանային)) Միլանը կապում է Լոմբարդիա քաղաքների հետ։ Միլանի կենտրոնական կայանը խոշորագույններից մեկն է Եվրոպայում ուղևորափոխադրումների տեսանկյունից։
Տաքսի
Տաքսին շահագործում են մասնավոր ընկերություններ, լիցենզավորված են Միլանի քաղաքապետարանի (Comune di Milano) կողմից։ Մեքենաները միայն սպիտակ են։ Ուղևորության գինը կախված է դրա տևողությունից և հեռավորությունից։
Տեսարժան վայրեր
Միլանի քաղաքային հյուսվածքի մեջ հատվել են բազմաթիվ ճարտարապետական ​​ոճեր, որոնցից ամենակարևորն են կարմիր աղյուսով լոմբարդական ռոմանական ոճը, Ֆիլարետեի և Բրամանտեի վաղ Վերածննդի դարաշրջանի գլուխգործոցները և Իտալիայի համար բնորոշ կլասիցիստական ​​պալատները։
Քաղաքի երկու խորհրդանիշ. Սպիտակ մարմար Duomo- ն, որը գտնվում է քաղաքի գլխավոր հրապարակում `թագավորական պալատի հարևանությամբ, և Sforza Castle- ը, որը հավանաբար օրինակ է ծառայել լոմբարդացի ճարտարապետների համար, ովքեր 15-րդ դարի վերջին կանգնեցրել էին Մոսկվայի Կրեմլի պատերը։ Քարթուսյան վանքը, որը գտնվում էր քաղաքից դուրս, ծառայում էր որպես Միլանի միջնադարյան և Վերածննդի տիրակալների գերեզմանատուն։
Հինավուրց ժամանակներից պահպանվել են ամֆիթատրոնի բեկորները և միջնադարում վերակառուցված մեծ բազիլիկաները ՝ Ամբրոզյան (Ստիլիչիոյի սարկոֆագով) և Լաուրենտյան։ ՅՈՒՆԵՍԿՕ-ի կողմից Սանտա Մարիա դելե Գրացիի վանքը հռչակվել է Համաշխարհային ժառանգության օբյեկտ։ Դրանում տեղակայված Լեոնարդո դա Վինչիի «Վերջին ընթրիքը» որմնանկարը գրավում է զբոսաշրջիկների բազմությունը ամբողջ աշխարհից։
Թագավորական վիլլան, որտեղ նա ապրում էր կնոջ ՝ Ջոզեֆինայի հետ, և Խաղաղության կամարը (Սեմպիոնե այգու հարևանությամբ, ավստրիացիները լրացրեցին 1838 թվականին) հիշեցնում են քաղաքի նկատմամբ Նապոլեոն Բոնապարտի լավության մասին։
Միլանի La Scala օպերային թատրոնը, աշխարհի առաջատարներից մեկն է։ Վերակառուցման ընթացքում օպերային և բալետային ներկայացումները տեղափոխվեցին Արչիմբոլդիի նոր թատրոն։ Ստրեհլերի հիմնադրած Պիկոլոն դրամատիկական թատրոններից ամենահայտնին է։
Ամբրոզյան գրադարանը Եվրոպայում ամենահներից մեկն է։ Այս հավաքածուի մարգարիտները  Լեոնարդո դա Վինչիի Նկարներն ու ձեռագրերն են։ Լոմբարդյան դպրոցի նկարիչների աշխատանքները հավաքված են Բրերա ակադեմիայում։ Հին արվեստներն ու արհեստները կենտրոնացված են Պոլդի Պեցցոլիի թանգարանում։ Ժամանակակից նկարիչների աշխատանքները հավաքված են Ժամանակակից արվեստներիի տաղավարներում և 20-րդ դարի թանգարանում, որը բացվել է 2010 թվականին։
Նորաձևության ամենամեծ տների բուտիկները տեղակայված են Վիա Մոնտենապոլեոնեում և Պիացցա Դուոմոյի Վիկտոր Էմանուել Երկրորդի հին պատկերասրահում։
Կրթություն
Միլանի մի քանի տասնյակ հաստատություններ ապահովում են բարձրագույն կրթություն։ Դրանց թվում են Միլանի պետական ​​համալսարանը և Միլանի տեխնիկական համալսարանը, Բոկկոնի համալսարանը, Սուրբ սրտի կաթոլիկ համալսարանը, Ջուզեպպե Վերդիի անվան Միլանի կոնսերվատորիան։
Սպորտ
Քաղաքում կան երկու ֆուտբոլային ակումբներ ՝ եվրոպական ֆուտբոլի գրանդներ. «Միլանը» և « Ինտերնասիոնալեն », որոնք երկու անգամ նվաճել են Չեմպիոնների լիգայի 10 գավաթ։
Միլանի «Օլիմպիան» եվրոպական բասկետբոլի հաջողված թիմերից է։ Հաղթել է երեք եվրագավաթնե ր, աշխարհի գավաթներ, գավաթակիրների, 3  գավաթներ, 2 Կորաց գավաթներ և 25 ազգային առաջնություններ։ Միլանի ռեգբիի ակումբ Ամատորին նվաճեց 18 ազգային առաջնություն։ Հոկեյի Միլանի ակումբը հաղթել է 29 ազգային առաջնություն։
Միլանյան ավանդույթներ
Քաղաքի հովանավոր սուրբը համարվում է Սուրբ Ամբրոսիո Մեդիոլան ը, որի հիշատակի օրը ՝ դեկտեմբերի 7- ին, նշվում է քաղաքի տոնը։
Ավանդական Սուրբ Ծննդյան քաղցր պանետոն տորթը պատրաստվում է քաղաքի խոհարարական հատուկ մասնագետների կողմից և հայտնի է ողջ Իտալիայում ։
Ծանոթագրություններ
Կատեգորիա:Իտալիայի քաղաքներ Կատեգորիա:Իտալիայի համալսարանական քաղաքներ Կատեգորիա:Միլան
Աղկան
Աղկան, գյուղ Արևմտյան Հայաստանում, Դիարբեքիրի վիլայեթի Լճեի գավառակում ։
Պատմություն
Եղել է հայաբնակ գյուղ։ Թուրքերի ձեռքով գյուղն ավերվել է 1895 թվականի ջարդերի ժամանակ։
Պատմամշակութային կառույցներ
Աղկանն ուներ հին եկեղեցի ։
Ծանոթագրություններ
Կատեգորիա:Արևմտյան Հայաստանի գյուղեր
Ստարիե Նիզկովիցի
Ստարիե Նիզկովիցի (Старые Низковицы), գյուղ Ռուսաստանի Լենինգրադի մարզի Գատչինսկի շրջանի կազմում։
Բնակչությունը 2012 թվականին գրանցված տվյալներով կազմում էր 255 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Լենինգրադի մարզի Գատչինսկի շրջանի բնակավայրեր
Նորակերտի պատմության և մշակույթի անշարժ հուշարձանների ցանկ (Արմավիրի մարզ)
Այս հոդվածը ներկայացնում է Արմավիրի մարզի Նորակերտ գյուղի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից ։ Ցանկում ներառված է ընդամենը 1 հուշարձան (1 միավոր)։
Եգորովկա (գյուղ, Բրատսկոեի շրջան)
2001 թվականի տվյալներով Եգորովկա գյուղում բնակվում էր 19 մարդ։ Բնակավայրը զբաղեցնում է 0,106 կմ²։
Արտաքին հղումներ
Կատեգորիա:Ուկրաինայի Նիկոլաևի մարզի Բրատսկոեի շրջանի բնակավայրեր Կատեգորիա:Ուկրաինայի գյուղեր
Պալույուռի
Պալույուռի (Palujüri), գյուղ Էստոնիայի Վիրումաա նահանգի Հաանյա շրջանում։
Արտաքին հղումներ
Կատեգորիա:Էստոնիայի Վիրումաա նահանգի Հաանյա շրջանի բնակավայրեր Կատեգորիա:Էստոնիայի գյուղեր
Սասկաչևան (նահանգ)
Սասկաչևան, նահանգ Կանադայի կենտրոնական մասի հարավում։ Տարածքը՝ 651,9 հազար կմ քառակուսի։ Վարչական կենտրոնը՝ Ռիջայնա։ Հյուսիում Լավրենտյան բարձրության ճյուղավորումներն են, հարավում՝ Մեծ հարթավայրերը։ Տիրապետում են անտառային, տափաստանային ու անտառատափաստանային լանդշաֆտները։ Զբաղվում են հացահատիկի, վուշի գոնգեղի մշակությամբ, անասնապահությամբ և թռչնաբուծությամբ։ Կան կալիումական աղերի խոշոր հանքավայրեր, նավթի, հելիումի, պղնձի, ուրանային խտանյութերի արդյունահանում։ Զարգացած են սննդի, քիմ․ արդյունաբերությունը, սև մետալուրգիան, գյուղատնտ․ մեքենաշինությունը, նավթավերամշակումը Կա փայտամշակման, թաղանթանյութհթղթի արդյունաբերություն։
Աղբյուրներ
Կատեգորիա:1905 հիմնադրված պետություններ և տարածքներ
Տորգո
Տորգո (Торго, Торҕо), քաղաքատիպ ավան Ռուսաստանի Սախա-Յակուտիայի հանրապետության Օլյոկմինսկի ուլուսի կազմում։
Բնակչությունը 2010 թվականին գրանցված տվյալներով կազմում էր 0 մարդ։
Արտաքին հղումներ
Կատեգորիա:Ռուսաստանի քաղաքատիպ ավաններ Կատեգորիա:1976 թվականին հիմնադրված բնակավայրեր Կատեգորիա:Ռուսաստանի Սախա-Յակուտիայի հանրապետության Օլյոկմինսկի ուլուսի բնակավայրեր
Ամառային երեկո
«Ամառային երեկո», Հովհաննես Թումանյանի բանաստեղծություններից՝ գրված 1892 թվականին ։
Պատմություն
Հովհաննես Թումանյանն այս բանաստեղծությունը գրել է 1892 թվակականին հուլիսի 17-ին։
Ինքնագիրը չի պահպանվել։
Առաջին անգամ, առանց վերնագրի, տպագրվել է 1892 թվականին լույս տեսած «Մուրճ» ամսագրի № 9-ում (էջ 1273)՝ թվագրված՝ «1892 թվականի հուլիսի 17» ։
Այնուհետև՝ 1940-1959 թվականներին Երևանում լույս տեսած Հովհաննես Թումանյանի երկերի ժողովածուի գիտական հրատարակության առաջին հատորում (էջ 96) ։
Ծանոթագրություններ
Կատեգորիա:Հովհաննես Թումանյանի բանաստեղծություններ
Ճապոնիայի պատմություն
Ճապոնիայի պատմությունը ներառում է Ճապոնական կղզեխմբի և Ճապոնական ժողովրդի պատմությունը, ինչը ընդգրկում է ժամանակակից Ճապոնիայի տարածաշրջանի հնագույն պատմությունից մինչև ժամանակակից Ճապոնիայում ազգային պետության ձևավորման ժամանակաշրջանները։Ճապոնիայի մասին առաջին անգամ հիշատակվում է մ.թ. I դարի չինական տեքստերի հավաքածու «Քսան չորս պատմվածքների» գրքում։ Սակայն ապացույցներ կան, որ Ճապոնական կղզիներում մարդիկ ապրում էին դեռ հին քարի դարից ։ Սառցային շրջանից հետո, մոտավորապես մ.թ.ա. 12000,Ճապոնական կղզեխմբի հարուստ էկոհամակարգը նպաստել է մարդու զարգացմանը։ Կերամիկայից հայտնի ամենավաղ արձանիկները վերաբերվում են Ձեմոն ժամանակաշրջանին։
Վաղ Ճապոնիա
Վաղ Ճապոնիայի պատմությունը(Ք.ա. 40.000 – Ք.ա. 250 թթ.)բաժանվում է 3 դարաշրջանի` Իվանձյուկու, Ձյոմոն, Յայոյ։
Իվանձյուկու (Ք.ա. 40.000 - Ք.ա. 13.000 թթ.) Ճապոնիայի պատմության առաջին շրջանը կոչվում է Իվանդզյուկու։ Այն հանդիսանում է կղզեխմբի բնակեցման շրջան, և իր անվանումը ստացել է պալիոլիթյան շրջանի առաջին հայտնաբերված հնավայրի անունով։ Այս շրջանում բնակչությունը զբաղվում էր հավաքչությամբ]], որսով։ Պեղումների ընթացքում հայտնաբերվել են կոպիտ մշակված քարե Պոնչիկներ։
Ձյոմոն (Ք.ա 13.000 – Ք.ա. 300 թթ.) Սառցե դարաշրջանի ավարտին` համաշխարհային օվկիանոսի մակերևույթի մակարդակի բարձրացման հետ, առաջացավ Ճապոնական կղզեխումբը։ Կլիմայի փոփոխության հետևանքով Ճապոնիայի տափաստանները պատվեցին խիտ անտառներով։ Գրեթե նույն ժամանակ Ասիայի հարավ-արևելքից այստեղ տեղափոխվեց մարդկանց նոր խումբ։ Այս խմբի ներկայացուցիչները լավ էին տիրապետում նավագնացությանը։ Հավանաբար մակույկները Ճապոնիայի ափերին է հասցրել Կուրոսիո տաք օվկիանոսային հոսանքը։ Կլիմայի փոփոխության հետևանքով փոխվեց նաև ֆլորան և ֆաունան։ Կղզեխմբի հյուսիսարևելյան հատվածը պատվեց և փշատերև բույսերով, իսկ հարավարևմտյանը՝ և Շուշա ։ Բնական հարստությունները թույլ էին տալիս բնակիչներին չզբաղվել Երկրագործությամբ  և, այլ մնալ պրիմիտիվ՝ կարգապահ հասարակություն։
Յայոյ (Ք.ա. 300 – Ք.ա. 250 թթ.) Այս շրջանում Կորեայից և Չինաստանից Կյուսյու կղզի գաղթած խումբը իր հետ բերեց դարբնությունը, բրնձագործությունը, ինչպես նաև շատ այլ ժամանակի “բարձրագույն” արհեստներ։ Թեև բրնձագործությունը տարածված էր թերևս Ձյոմոն շրջանում, սակայն բրնձի մեծավալ մշակումը սկսվեց Յայոյ շրջանում։ Այս ժամանակահատվածում սկսեց զարգանալ նաև մետաղագործությունը (մշակվում էր պղինձ, բրոնզ, երկաթ), զինագործությունը (պատրաստվում էին պղնձե նետեր, թրեր, քարե սեպաձև դանակներ)։ Ստեղծվեցին նոր տիպի կավե իրեր, որոնք կրում էին մայրցամաքային ոճը։ Այսպիսի սպասք առաջին անգամ հայտնաբերվել է Յայոյ բնակավայրում, որի անվանումը փոխանցվեց նաև նշված դարաշրջանին։ Բրնձագործության զարգացման հետևանքով մեծացավ Ճապոնիայի բնակչությունը, ինչը իր հերթին նպաստեց հասարակության կազմավորմանը։ Սակայն բնական ռեսուրսներին տիրապետելու շուրջ ծագող վեճերը հաճախ բերում էին լուրջ կոնֆլիկտների։ Արդեն Ք.ա. երկրորդ դարում բնակավայրերը բաժանված էին խրամատերով և ճաղապատերով։ Հայտնվեցին առաջնորդներ, ովքեր իրենց ձեռքում կենտրոնացրին ամբողջ հոգևոր և ռազմական ուժը։ Հաճախ տոհմերը վերամիավորվում էին՝ կազմելով միություններ` ճապոնական առաջին պարզ-պետությունների։ Յայոյ շրջանի ամենաազդեցիկ բնակավայրերից էր Սագա պրեֆեկտուրայում գտնվող Յոսինոգարին, որը վկայում է Վաղ Ճապոնիայի բնակիչների կազմակերպության բարձր մակարդակի մասին։
Ծանոթագրություններ
Կատեգորիա:Ճապոնիայի մշակույթ
Լոմանա Լուա-Լուա
Լուա-Լուան ծնվել է Կինշասայում, սակայն 8 տարեկան հասակում տեղափոխվել է Մեծ Բրիտանիա։ Լոմանայի առաջին ակումբն է եղել «Կոլչեստր Յունայթեդը», որում նա 2 մրցաշրջանի ընթացքում անցկացրել է 68 հանդիպում և դարձել 21 գոլի հեղինակ։ 2000 թվականին հարձակվողը պայմանագիր է կնքել անգլիական Պրեմիեր Լիգայում հանդես եկող «Նյուքասլ Յունայթեդի» հետ։ Լոմանան չի կարողանում դիմանալ հիմնական կազմում խաղալու համար ընթացող մրցակցությանը և 2004 թվականին վարձավճարային պայմանագիր է կնքում «Պորտսմութի» հետ, որն էլ հետագայում ձեռք է բերում ֆուտբոլիստին արդեն վերջնականապես։ «Պորտսմութում» նույնպես ֆուտբոլիստը չի կարողանում ցուցադրել իր ներուժը. նրան անընդհատ խանգարում էին կարգապահության և մալարիայի (ֆուտբոլիստը հիվանդությունը ձեռք էր բերել իր աֆրիկյան ուղևորություններից մեկի ժամանակ) հետ կապված խնդիրները։ 2007 թվականին Լոմանան Մեծ Բրիտանիայից տեղափոխվում է Հունաստան, որից հետո էլ հանդես է գալիս Կատարի, Կիպրոսի, ապա Թուրքիայի ֆուտբոլի առաջնություններում։ Լուա-Լուան Կոնգոյի Դեմոկրատական Հանրապետության ֆուտբոլի ազգային հավաքականի առաջատարներից մեկն է։ Երկրի հավաքականի կազմում մասնակցել է 2002, 2004, 2006 և 2013 թվականների ֆուտբոլի Աֆրիկյան ազգերի գավաթի մրցություններում։
Լոմանան «Լուա-Լուա հիմնադրամի» հիմնադիրն է։ Այս հիմնադրամի միջոցով նա օգնում է Կոնգոյի որբ երեխաներին, ինչպես նաև ակտիվորեն մասնակցում է «Կարմիր քարտ ցույց տուր ռասիզմին» ակցիային։ Երկու անգամ՝ 2006 և 2007 թվականներին, ֆուտբոլիստը ձերբակալվել է իր հարսնացուի հետ ունեցած կռիվների պատճառով, սակայն երկու անգամ էլ ազատ է արձակվել մեղադրանքի բացակայության պատճառով։
Դեռահասություն
Լոմանա Լուա-Լուան ծնվել է 1980 թվականի դեկտեմբերի 28-ին Կոնգոյի Դեմոկրատական Հանրապետության մայրաքաղաք Կինշասայում։ 1989 թվականին ապագա ֆուտբոլիստի ընտանիքը տեղափոխվում է Մեծ Բրիտանիա և բնակություն է հաստատում Լոնդոնի Ֆորեսթ Գեյթ թաղամասում ։ Ֆուտբոլով զբաղվել սկսել է 16 տարեկանում. մինչև այդ նա նախընտրում էր սպորտային գիմնաստիկան ։ Արդեն մեկ տարի անց նրան նկատում են «Կոլչեստր Յունայթեդի» սկաուտները, որոնց հիացնում է Լեյտոնի (Լոմանայի առաջին սիրողական թիմը) քոլեջների և Կոլչեստրի հանդիպումների ժամանակ Լոմանայի կողմից ցուցադրած խաղը։ «Դժվար չէր ընտրել նրան տասնյոթամյա 22 երիտասարդների միջից»,- ասել է Ջեֆ Հարոպը և հրավիրել է պատանուն «Կոլչեստրում» փորձաշրջան անցնելու։ Ամեն ինչ հաջող է ստացվում և Լոմանան «Կոլչեստրի» հետ կնքում է իր կարիերայի առաջին պայմանագիրը ։
Լոմանայից բացի նրա ընտանիքում կան ևս երեք պրոֆեսիոնալ ֆուտբոլիստներ՝ եղբայրը՝ Կազենգան, ով «Բրայթոն ընդ Հոուվ Ալբիոնի» կիսապաշտպանն է, և երկու ազգականներ՝ Տրեզոր Կանդոլը և Յաննիկ Բոլասին ։
«Կոլչեստր»
Լուա-Լուան պայմանագիր է կնքում «Կոլչեստրի» հետ 1998 թվականի սեպտեմբերին ։ Լոմանան դժվարությամբ էր հարմարվում պրոֆեսիոնալ ֆուտբոլում, քանի որ նա երկար ժամանակ էր տրամադրում գիշերային ակումբներին։ Ջեֆ Հարոպն ասել է, որ «Կոլչեստրի» մարզչական կազմը շատ է ջանացել, որ ստիպի ֆուտբոլիստին պրոֆեսիոնալ կերպով վերաբերվել գործին ։ Արդեն իր նորամուտային խաղում Լուա-Լուան աչքի է ընկել՝ գոլ խփելով «Չեստերֆիլդի» դարպասը ։ Երկու մրցաշրջանների ընթացքում Լոմանան «Կոլչեստրի» կազմում մասնակցում է 68 հանդիպման, որոնցից 44-ում դուրս է գալիս խաղադաշտ հիմնական կազմի հետ, իսկ 24-ում՝ պահեստային ։ Մրցակիցների դարպասը Լուա-Լուան գրավում է 21 անգամ ։ «Կոլչեստրի» գլխավոր մարզիչ Սթիվ Ուիտտոնը չէր պատրաստվում վաճառել ֆուտբոլիստին, սակայն 19 տարեկան երիտասարդով հետաքրքրվում էին Պրեմիեր Լիգայի մի քանի ակումբներ, և 2000 թվականի սեպտեմբերին Լոմանան պայմանագիր է կնքում «Նյուքասլ Յունայթեդի» հետ ։ Գործարքի արժեքը կազմում է 2,25 մլն ֆունտ սթերլինգ ։ Ուշագրավ է, որ «Նյուքասլը» ավելի շուտ էլ էր փորձել ձեռք բերել Լուա-Լուաին, ով «դուր էր եկել» «կաչաղակների» գլխավոր մարզիչ Ռուդ Գուլիտին, սակայն «Կոլչեստրն» այն ժամանակ մերժել էր ակումբի 300 հազարանոց առաջարկը, իսկ այս անգամ ավելի քան շահավետ երկրորդ առաջարկից համեստ ակումբի տնօրինությունը հրաժարվել չկարողացավ ։
«Պորտսմութ»
2004 թվականի փետրվարին` Աֆրիկյան ազգերի գավաթի մրցությունից հետո, Լուա-Լուան մրցաշրջանի վերջում վերջնական գնման հնարավորությամբ 3 ամիս ժամկետով վարձավճարային պայմանագիր է կնքում «Պորտսմութի» հետ ։ Իր նորամուտային՝ «Տոտենհեմի» (3:4) դեմ խաղում Լոմանան բացում է իր գոլերի հաշիվը նոր ակումբում ։ «Պորտսմութում» վարձավճարով հանդես գալու ժամանակ Լուա-Լուան «Նյուքասլի» հետ հանդիպման 89-րդ րոպեին գրավում է հակառակորդի դարպասը՝ թիմին փրկելով պարտությունից ։ Մինչև պայմանագրի ժամկետի լրանալը Լոմանան նոր թիմի կազմում մասնակցում է 15 հանդիպման և դառնում է 4 գոլի հեղինակ, իսկ «Պորտսմութը» ավարտում է մրցաշրջանը մրցաշարային աղյուսակի միջին հորիզոնականներից մեկում։ «Պորտսմութի» գլխավոր մարզիչ Հարրի Ռեդնապը գոհ է մնում Լուա-Լուայից և 2003-04 մրցաշրջանի ավարտին ակումբը 1,75 մլն ֆունտ սթերլինգով վերջնականապես ձեռք է բերում ֆուտբոլիստին ։
2004-05 մրցաշրջանում Լուա-Լուան դուրս է գալիս խաղադաշտ 26 անգամ և դառնում է 6 գոլի հեղինակ, ընդ որում՝ այդ գոլերից երկուսը նա հեղինակում է «Սաութհեմփթոնի» դեմ դերբիի ժամանակ ։ Մրցաշրջանն անհաջող շարունակություն է ունենում Լոմանայի համար 2005 թվականի մայիսին ստացած աճուկային և ծնկատակային ջիլերի վնասվածքների պատճառով  ։ Ինչպես նաև 2004 թվականի դեկտեմբերին ֆուտբոլիստը խնդիրներ ուներ Անգլիայի ֆուտբոլային միության հետ՝ «Բլեքբեռնի» դեմ խաղում կարմիր քարտ ստանալուց հետո անպատշաճ վերաբերմունք ցուցաբերելու համար ։ Երեք խաղով որակազրկմանը ավելանում է ևս մեկ խաղ, իսկ ֆուտբոլիստը տուգանվում է 5 հազար ֆունտ սթերլինգով ։ «Պորտսմութի» մարզչի օգնական Ջո Ջորդանը հարցազրույցներից մեկի ժամանակ ասում է, որ իր ակումբի ֆուտբոլիստը սխալ է, սակայն ինքը՝ Լուա-Լուան, իրեն մեղավոր չէր համարում ։ 2005-06 մրցաշրջանում Լոմանան կրկին անցկացնում է 26 հանդիպում, բայց այս անգամ աչքի է ընկնում 7 գոլով։ Ինչպես նախորդ, այնպես էլ այս մրցաշրջանում Լոմանան չի մասնակցում բոլոր խաղերին, քանի որ միջազգային հանդիպումների մասնակցելու նպատակով 2005 թվականի աշնանը մեկնում է Աֆրիկա և վարակվում է մալարիայով  ։ Մալարիայի հետևանքներից զատ նա որոշ խաղերի չի մասնակցում հավաքականի հետ Աֆրիկյան ազգերի գավաթի մրցությանը պատրաստվելու և ապրիլին «Արսենալի» դեմ խաղում գոլ խփելուց հետո տեղում շրջադարձ կատարելիս ստացած վնասվածքի պատճառով   ։ Դեկտեմբերին ֆուտբոլիստը կրկին խնդիրներ է ունենում Ֆուտբոլային միության հետ, որը այս անգամ անհիմն մեղադրանք է ներկայացնում նրա դեմ ։ 2006 թվականի հունիսին Լուա-Լուան երեք տարի ժամկետով նոր պայմանագիր է կնքում «Պորտսմութի» հետ ։ Ընկերական հանդիպման ժամանակ ստացած կոճի վնասվածքի պատճառով Լոմանան բաց է թողնում 2006-07 մրցաշրջանի սկիզբը  ։ Ապաքինվելուց հետո հարձակվողը փորձում է վերադառնալ հիմնական կազմ, սակայն մրցաշրջանի մյուս մասի ընթացքում անցկացրած 24 հանդիպումների միայն 8-ում է նա խաղադաշտ դուրս գալիս հանդիպման առաջին րոպեներից։ 24 խաղերում նրան հաջողվում է գրավել մրցակցի դարպասը միայն երկու անգամ ։ Ռեդնապը հարցազրույցներից մեկում ասում է, որ շատ է անհանգստացած Լուա-Լուայի մարզավիճակով ։ Օգոստոսին Լոմանան տեղափոխվում է հունական «Օլիմպիակոս»։ «Լուա-Լուան հիանալի ֆուտբոլիստ է, սակայն նա որոշել է լքել ակումբը։ Հարձակվողը սովոր չէր ստվերում լինելուն և պատրաստ էր դառնալ Պրեմիեր լիգայի առաջատար հարձակվողներից մեկը։ Սակայն իրավիճակը դասավորվեց այնպես, որ հարձակվողը համալրեց «Օլիմպիակոսի» կազմը, որտեղ էլ ի ուրախություն նրա երկրպագուների՝ կարող է մասնակցել Չեմպիոնների Լիգային։ Այս տրանսֆերը, անկասկած, ավելի ուժեղացրեց հույներին»,- ասել է Ռեդնապը Լուա-Լուայի տեղափոխման առիթով  ։
Կարիերան Անգլիայի սահմաններից դուրս
2007 թվականի օգոստոսին Լուա-Լուան երեք տարի ժամկետով պայմանագիր է կնքում Հունաստանի չեմպիոն «Օլիմպիակոսի» հետ։ Գործարքի արժեքը կազմում է 4,1 մլն եվրո ։ Լոմանան իր նորամուտը Հունաստանի առաջնությունում նշում է սեպտեմբերի 2-ին կայացած «Պանատինաիկոսի» դեմ խաղում։ Այն ավարտվում է զրոյական ոչ-ոքիով ։ Նոր ակումբի կազմում Լոմանան իր առաջին գոլը հեղինակում է սեպտեմբերի 2-ին կայացած «ՕՖԻի» (6:2) դեմ հաղթական խաղում. Լոմանան այդ խաղում գեղեցիկ դուբլ է ձևակերպում ։ Հունվարին Լուա-Լուան իր ակումբին օգնում է ջախջախիչ հաղթանակ տանել «դարավոր թշնամու»՝ «Պանատինաիկոսի» դեմ խաղում։ Այդ խաղում Լոմանան 30 մետրից կատարած գեղեցիկ հարվածով դնում է ջախջախման մեկնարկը։ Փետրվարին կոճի վնասվածքի պատճառով Լուա-Լուան բաց է թողնում Չեմպիոնների Լիգայի 1/8 եզրափակչի առաջին հանդիպումը. անգլիական հանրահայտ «Չելսիի» դեմ խաղը ավարտվում է 0:0 հաշվով ։ Մարտին «Աստերաս Տրիպոլիսի» դեմ խաղում ավելի է խորանում Լոմանայի վնասվածքը, և նա բաց է թողնում նաև «Չեսլիի» դեմ պատասխան խաղը ։ Մրցաշրջանի մնացած մասը Լուա-Լուան բաց է թողնում և կարողանում է վերադառնալ թիմի մարզումներին միայն ապրիլի վերջից։ «Օլիմպիակոսը» չորրորդ անգամ անընդմեջ դառնում է Հունաստանի չեմպիոն ։ Մայիսին՝ Հունաստանի գավաթի մրցության եզրափակչից քիչ առաջ, Լոմանան ակումբի տնօրինության կողմից ներկայացվում է վաճառքի։ Վերջնական հաշվարկներով Լուա-Լուան «Օլիմպիակոսի» կազմում անցկացնում է 30 խաղ և դառնում է 6 գոլի հեղինակ ։
Լոմանայի վնասվածքների շարքը ստիպում են նրան լքել Հունաստանը, և նա այս անգամ ուղևորվում է Ասիա։ Լուա-Լուան 2008 թվականի հունիսին մեկ տարի ժամկետով պայմանագիր է կնքում Կատարական «Ալ-Արաբի» ակումբի հետ ։ Ֆուտբոլիստի անձնական կայքում տեղեկություններ են հայտնվում այն մասին, որ Իսպանիայի, Ռուսաստանի, Սաուդյան Արաբիայի որոշ ակումբներ հետաքրքրված են հարձակվողով, սակայն Լոմանայի համար ավելի նախընտրելի է դառնում Կատարական կողմի առաջարկը։ Լոմանան, ինչպես նշում է հարցազրույցներից ժամանակ, «Օլիմպիակոսից» հեռացավ այն պատճառով, որ ակումբը լքել էին գլխավոր մարզիչը և սպորտային տնօրենը։ Հոկտեմբերի 30-ին Լուա-Լուան մասնակցում է Յասիմ շեյխի գավաթի մրցության եզրափակչին։ Այդ խաղում «Ալ-Արաբին» 3:0 հաշվով հաղթում է «Ալ-Ռաիյանին». Լոմանան հանդիպման 7-րդ րոպեին բացել էր խաղի հաշիվը ։ Կատարի առաջնությունում Լուա-Լուան իր առաջին գոլը հեղինակում է 2009 թվականի փետրվարի 20-ին «Ալ-Հորի» դեմ խաղում ։ Առաջնությունում իր երկրորդ գոլը Լոմանան հեղինակում է «Ալ-Հարիթիյայի» դարպասը ։ «Ալ-Արաբին» մրցաշրջանը ավարտում է մրցաշարային աղյուսակի 7-րդ հորիզոնականում ։
2009 թվականի դեկտեմբերին Լուա-Լուան դառնում է ազատ գործակալ և լքում «Ալ Արաբին»՝ կրկին համալրելով «Օլիմպիակոսի» կազմը։ Ֆուտբոլիստը կնքում է 6 ամիս ժամկետով պայմանագիր, որը հունական ակումբը ցանկության դեպքում կարող էր երկարաձգել երկու տարով ։ Ինքը՝ Լոմանան, անկեղծացել է՝ ասելով, թե իր տեղափոխությունը Կատար սխալ էր. «Ես չպետք է հեռանայի «Օլիմպիակոսից»։ Ուրախ եմ, որ վերադարձել եմ և հիմա ցանկանում եմ օգնել թիմին չեմպիոն դառնալու հարցում» ։ Փետրվարի 14-ին Լուա-Լուան, դուբլ ձևակերպելով «Աստերաս Տրիպոլիսի» դեմ խաղում, հեղինակում է վերադարձից հետո իր առաջին գոլերը ։ 2009-10 մրցաշրջանում Լոմանան «Օլիմպիակոսի» կազմում մասնակցում է առաջնության 12 հանդիպման, իսկ գավաթային խաղերում՝ 5 խաղի ։
2010 թվականի հունիսին ինֆորմացիա է տարածվում, ըստ որի՝ Լոմանայով հետաքրքրված է ֆրանսիական ՊՍԺ-ն, սակայն Լոմանան ընտրում է իրեն ուղղված այլ առաջարկ և 2 տարի ժամկետով պայմանագիր է կնքում՝ Կիպրոսի «Օմոնիայի» հետ ։ 2010 թվականի սեպտեմբերի 18-ին Լուա-Լուան իր նորամուտային՝ Կիպրոսի առաջնության շրջանակներում անցկացվող «Ալկիի» դեմ խաղում հեղինակում է իր առաջին գոլը (ընդ որում՝ փոխարինում կատարելուց հետո)։ 2011 թվականի մայիսի 18-ին Լուա-Լուան իր ակումբի հետ հետխաղյա 11 մետրանոց հարվածաշարում 4:3 հաշվով հաղթանակ տանելով «Ապոլոնի» դեմ խաղում՝ դառնում է Կիպրոսի գավաթի մրցության չեմպիոն ։
«Բլեքփուլ», Թուրքիա
2011 թվականի սեպտեմբերին՝ «Օմոնիայից» հեռանալուց հետո, Լուա-Լուան մարզվում է Անգլիայի առաջին լիգայում հանդես եկող «Հարտլպուլ Յունայթեդի» հետ ։ Շուտով նա առաջարկ է ստանում Չեմպիոնշիպում հանդես եկող «Բլեքփուլից» ։ Լուա-Լուան մեծ ներդրում է ունենում «Լիդս Յունայթեդի» դեմ խաղում իր թիմի հաղթանակի ձեռքբերման գործում. Լոմանան դուբլ է ձևակերպում, իսկ «Բլեքփուլը» «Էլանդ Ռոուդում» 5:0 հաշվով ջախջախիչ հաղթանակ է տանում։ 2012 թվականի հունվարի 2-ին Լոմանան «Միդլսբրոի» դեմ խաղում խփում է նոր տարվա առաջին գոլը։ Մրցաշրջանային ընթացքում Լոմանան մասնակցում է առաջնության 29 խաղերի և դառնում է 4 գոլի հեղինակ։
2012 թվականի մայիսի 24-ին հայտարարվում է, որ Լուա-Լուան հրաժարվել է երկարաձգել «Բլեքփուլի» հետ ունեցած իր պայմանագրի ժամկետը և երկու տարի ժամկետով պայմանագիր է կնքել Թուրքիայի առաջնությունում հանդես եկող «Կարաբյուկսպորի» հետ ։ Լոմանան մասնակցում է 2012-13 մրցաշրջանի 34 խաղերից 30-ին և ճանաչվում է Թուրքիայի առաջնության առաջին խաղակեսերի լավագույն ֆուտբոլիստներից մեկը ։ Մյուս առաջնության միջնամասում Լուա-Լուան հայտնում է ակումբից հեռանալու ցանկության մասին ։ Հունվարի 15-ին հայտարարվում է Լոմանայի՝ թուրքական Սուպերլիգայի մեկ այլ ակումբ տեղափոխության մասին։ Այս անգամ նա համալրում է «Ռիզեսպորի» կազմը։ Լոմանան նոր ակումբի կազմում հաջողությամբ է անցկացնում մրցաշրջանի երկրորդ հատվածը՝ 11 խաղում խփելով 4 գոլ և կատարելով 5 գոլային փոխանցում։
2015 թվականի փետրվարի 2-ին Լուա-Լուան, տեղափոխվելով «Ախկիսար Բելեդիեսպոր», իր կարիերայի ընթացքում արդեն երրորդ անգամ համալրում է թուրքական ակումբի կազմ։
2016 թվականի ձմռանը Լոմանան, «չհոգնելով» թուրքական ակումբներից, այս անգամ էլ համալրում է «Սանլուսֆասփոր» ակումբի կազմը։
Միջազգային կարիերա
Առաջին անգամ Լուա-Լուան երկրի ազգային հավաքական հրավիրվել է 2002 թվականի Աֆրիկյան ազգերի գավաթի մրցության շրջանակներում, որը անցկացվում էր տարվա սկզբում Մալիում ։ 21-ամյա հարձակվողը մասնակցում է հավաքականի բոլոր չորս խաղերին՝ ընդդեմ Տոգոյի (0:0), Կամերունի (0:1) և Կոտ դ'Իվուարի (3:1) հավաքականների, և 1/4 եզրափակչի՝ Սենեգալի դեմ խաղին, որն էլ ավարտվում է Կոնգոյի պարտությամբ՝ 2:0 հաշվով ։ Հանդիպումից հետո տեղի են ունենում որոշ վիճաբանություններին ։ Լուա-Լուան մեղադրում է հանդիպման մրցավար Դոմենիկո Մեսսինային կողմնապահության համար ։
Կոնգոյի ԴՀ-ի համար 2004 թվականի Աֆրիկյան ազգերի գավաթի մրցության որակավորման փուլն սկսում է Լիբիայի հավաքականի դեմ սեպտեմբերի 8-ին կայացած խաղով (2:3) ։ Ի սկզբանե Լուա-Լուան ցանկություն չուներ մասնակցելու խաղին, սակայն նրա ընտանիքի հասցեին հնչած սպառնալիքներից հետո ստիպված է լինում դուրս գալ խաղադաշտ ։ Այս իրադարձությունները պարտավորեցրին ֆուտբոլիստին վերանայել միջազգային խաղերի նկատմամբ ունեցած իր տրամադրվածությունը ։ Այդ ժամանակ Լուա-Լուայի ակումբի՝ «Նյուքասլի» գլխավոր մարզիչ Բոբի Ռոբսոնն այդ առիթով ասում է. «Նա չէր ցանկանում մասնակցել այդ հանդիպմանը, սակայն հետո ասաց, որ պարտավոր է, քանի որ նրա տատիկին սպառնացել են» ։ Հոկտեմբերին կայացած Բոտսվանայի ազգային հավաքականի դեմ խաղում Լոմանան, ստանալով երկու ոչ պարտադիր դեղին քարտ, հեռացվում է խաղադաշտից և խաղից հետո կատարված քննարկումներից հետո որակազրկվում է երկու խաղով։ Այնուամենայնից Կոնգոն կարողանում է այդ խաղում հաղթանակ տանել (2:0) ։ Հաջորդ անգամ Լուա-Լուան դուրս է գալիս խաղադաշտ 2003 թվականի հուլիսին՝ կրկին Բոտսվանայի հավաքականի դեմ խաղում։ Խաղն ավարտվում է անարդյունավետ ոչ-ոքիով, սակայն դա էլ է բավական լինում, որ Կոնգոյի հավաքականը հաղթահարի որակավորման փուլը ։ Ի սկզբանե Լուա-Լուան, ցանկանալով կարգավորել իր գործերը «Նյուքասլի» հետ, չէր պատրաստվում մեկնել առաջնությանը մասնակցելու, սակայն նա հավաքականի գլխավոր մարզչի կողմից հայտավորվում է առաջնությանը և հավաքականի ավագի Շաբանի Նոնդայի բացակայության պատճառով (նա վնասել էր ծունկը) ստանում է ավագի թևկապը ։ Լոմանան հայտարարում է, որ շատ երջանիկ է այն բանի համար, որ բոլորը նայում և վստահում են իրեն այնպես, ինչպես իսկական առաջատարներին ։ Հարձակվողը մասնակցություն է ունենում առաջնության առաջին՝ Գվինեայի հավաքականի դեմ խաղին (1:2), իսկ հաջորդ՝ Թունիսի հավաքականի դեմ խաղի 39-րդ րոպեին Ջավհար Մնարիի հետ խաղային պահում կանոնները խախտելու համար հեռացվում է խաղադաշտից, սակայն հեռացման պատճառը անհիմն համարելով՝ շարունակում է դիտավորյալ կերպով խաղադաշտում մնալ ևս 3 րոպե ։ Արդյունքում Կոնգոյի ԴՀ-ի ազգային հավաքականն այդ խաղում պարտվում է 0:3 հաշվով և լքում է առաջնությունը ։ Խաղից հետո Լուա-Լուան մտածում էր միջազգային կարիերան ավարտելու մասին, քննադատում էր Թունիսի ազգային հավաքականի ֆուտբոլիստների պահվածքը և առաջնության կազմակերպման մակարդակը ։ Որոշ ժամանակ անց նա քննադատում է Կոնգոյի ֆուտբոլի ֆեդերացիային հավաքականի վատ վիճակի պատճառով և ասում, որ պատրաստ է շարունակել իր ելույթները հավաքականի կազմում. «Ես երբեք երես չեմ թեքի իմ հավաքականից։ Ես խաղում եմ Կոնգոյի համար և հպարտ եմ դրանով» ։ Ինչպես նաև նա ներողություն է խնդրում Թունիսի հավաքականի դեմ խաղում իր ցուցաբերած պահվածքի համար ։
Որակազրկվելով 4 խաղով՝ Լուա-Լուան բաց է թողնում 2006 թվականի աշխարհի առաջնության որակավորման փուլի սկիզբը ։ 2004 թվականի սեպտեմբերին նա հայտավորվում է մասնակցելու ՀԱՀ-ի ազգային հավաքականի դեմ խաղին, սակայն վնասվածքի պատճառով բաց է թողնում այն ։ Կոնգոյի ԴՀ-ի հոկտեմբերյան՝ Գանայի հավաքականի դեմ խաղին Լոմանան չի հայտավորվում ։ Գանայի հավաքականի դեմ արդեն 2005 թվականի մարտին կայացած հանդիպմանը Լուա-Լուան չի մասնակցում Կոնգոյի ԴՀ-ի՝ ֆուտբոլի ֆեդերացիայի հետ ունեցած տարաձայնության պատճառով ։ Օգոստոսին Լուա-Լուան մասնակցում է Գվինեայի ազգային հավաքականի դեմ ընկերական հանդիպմանը, որը դիտարկվում էր որպես նախապատրաստում աշխարհի առաջնության վճռորոշ ընտրական խաղերին ։ Կոնգոյի հավաքականը հաղթում է մրցակցին 2:1 հաշվով, իսկ Լոմանան դառնում է թիմի երկրորդ գոլի հեղինակը ։ Սեպտեմբերին Լոմանան մասնակցում է Կաբո Վերդեի ազգային հավաքականի դեմ խաղին (2:1), իսկ ընտրական մրցաշարի վերջին՝ ՀԱՀ-ի ազգային հավաքականի դեմ խաղին չի մասնակցում մալարիայի պատճառով ։ Արդյունքում Կոնգոյի հավաքականը, 5 միավորով հետ մնալով Գանայի հավաքականից, խմբում զբաղեցնում է երկրորդ հորիզոնականը։ Աշխարհի առաջնության ուղեգիր կոնգոցիներին չի վիճակվում, սակայն նրանք, հաղթահարելով որակավորման փուլը, դուրս են գալիս 2006 թվականի Աֆրիկյան ազգերի գավաթի մրցության եզրափակիչ փուլ։
Հաջորդ խաղը հավաքականի հետ Լուա-Լուան անցկացնում է 2008 թվականի հունիսին։ Այդ խաղը 2010 թվականի Աշխարհի առաջնության ընտրական փուլի առաջին տուրի շրջանակներում անցկացվող Եգիպտոսի հավաքականի դեմ խաղն էր ։ Խաղից հետո ֆուտբոլիստը գանգատվում էր փորի ցավերից ։ Ֆուտբոլիստի մոտ ախտորոշվում է որդանման ելունի բորբոքում։ Վիրահատությունից հետո ֆուտբոլիստը բաց է թողնում շուրջ 6 շաբաթ, ներառյալ Ջիբութիի ազգային հավաքականի դեմ խաղը, որից հետո Կոնգոյի ԴՀ-ի հավաքականն իր խմբում զբաղեցնում է առաջին հորիզոնականը ։ Սակայն հետո հավաքականի գործերը վատ են ընթանում, քանի որ վերջնական արդյունքներով նրանք խմբում զբաղեցնում են երրորդ հորիզոնականը և չեն կարողանում հաղթահարել խմբային փուլը ։ 2008 թվականի հոկտեմբերի 11-ին Մալավիի հավաքականի դեմ արտագնա խաղում Լուա-Լուան բացում է խաղի հաշիվը, բայցևայնպես մրցակիցը կարողանում է պատասխան երկու գոլ խփել և տանել կամային հաղթանակ ։
2011 թվականի մարտի 27-ին 2012 թվականի Աֆրիկյան ազգերի գավաթի մրցության ընտրական մրցաշարում Լուա-Լուան, Մավրիկիոսի հավաքականի դեմ խաղում 11 մետրանոց հարվածից գրավելով մրցակցի դարպասը, սկիզբ է դնում իր հավաքականի կողմից կատարված ջախջախմանը (3:0) ։ Բայցևայնպես մոտակա ժամանակներում հավաքականի շատ վատ խաղը Սենեգալի և Կամերունի հավաքականների դեմ խաղերում զրոյի է հավասարեցնում խմբից դուրս գալու շանսերը։
Լուա-Լուան ՀԱՀ-ում անցկացվելիք 2013 թվականի Աֆրիկյան ազգերի գավաթի մրցությանը մասնակցելու նպատակով ընդգրկվում է հավաքականի գլխավոր մարզչի կողմից կազմված հայտացուցակում։ Խմբային փուլի՝ Գանայի (2:2), Նիգերի (0:0) և Մալիի (1:1) ազգային հավաքականների դեմ խաղերում Լոմանան դուրս է գալիս խաղադաշտ առաջին րոպեներից, սակայն բոլոր 3 խաղերում փոխարինվում է ընդմիջումների ժամանակ։ Կոնգոյի ԴՀ-ի հավաքականը, բոլոր երեք խաղերը ավարտելով ոչ-ոքիով, չի կարողանում հաղթահարել առաջնության խմբային փուլը։
Ֆուտբոլիստի բնութագիր
Լուա-Լուան ունիվերսալ խաղացող է ։ Նա խաղադաշտում կարող է հանդես գալ հարձակվողի, գրոհող կիսապաշտպանի և վինգերի (եզրային կիսապաշտպան) դիրքերում։ Ինքը՝ Լոմանան, նախընտրում է խաղալ հարձակվողների հետևում և կիսապաշտպանների դիմաց. այդպիսով նա կատարում է «ազատ նկարչի» պարտականությունները ։ Ֆուտբոլիստի ուժեղ կողմերն են նրա արագությունը, դրիբլինգը և չնայած միջին հասակին և քաշին՝ ֆիզիկական ուժը, սակայն, ինչպես նկատել էր դեռևս Բոբի Ռոբսոնը, Լոմանան թույլ է թիմային խաղում և հաճախ գնդակը շատ երկար է պահում իր մոտ ։ Լոմանան ընդունակ է հեռվից հարվածներ կատարելու։ Համարվելով տաղանդավոր պատանի՝ Լոմանան չի կարողացել ամբողջովին բացահայտել իր տաղանդը, քանի որ անընդհատ նրան խանգարել են կարգապահության և շատ շուտ վնասվածքներ ստանալու հետ կապված խնդիրները։
Ֆուտբոլից դուրս
Լուա-Լուան կալանավայրային կենտրոններում պահվող ներգաղթյալներին օգնող «Haslar Visitors Group» բարեգործական կազմակերպության հովանավորներից մեկն է ։ 2006 թվականին ֆուտբոլիստը հիմնում է «Լուա-Լուա հիմնադրամը» և սկսում է օգնություն տրամադրել Կոնգոյի ԴՀ-ի որբ երեխաներին։ Հիմնադրամի ջանքերով Կինշասայում կառուցվում են հանրակացարաններ, սպորտային և կրթական կենտրոններ ։ Լոմանան նաև հանդիսանում է «Կարմիր քարտ ցույց տուր ռասիզմին» ակցիայի ակտիվ մասնակիցներից մեկը, 2004 թվականին նա նկարահանվում է «A Safe Place» հոլովակում։ Այդ հոլովակում նկարահանված Պրեմիեր Լիգայի ֆուտբոլիստները պատմում էին, թե ինչպես են նրանք վերաբերվում ռասիզմին ։ Լուա-Լուան հավատացյալ մարդ է և իրեն դասում է «նորից ծնված քրիստոնյաների» շարքին ։